Prosil je stari muž djevojku


Napomena  
Motiv sličati pjesmi pod br. 10 ovog dijela izbora. Zanimljiva građa strofa.

Varijante iz raznih publikacija te istarskih rukopssnih zbirka 

1. »Hrvatske narodne pjesme što se pjevaju po Istri i Kvarnerskih Otocih«. Trst, 1879., br. pjesme: XLVI, II. diel (»Star siromah prosi mladu djevojku«). Početni stih: »Prosil je star muž devojku«. Pjesma je iz Zarečja.

2. Volčić, rkp. MH 59, I. br. 103. Početni stih: »Hvalila se j’ mlada Jelisava«.

3. Ibid., br. 169. Početni stih: »Prosil je styr muž divojku«. Morala bi biti ista kao varijanta u tršćanskoj štampanoj istarskoj pjesmarici (1879.) međutim... Moramo uopće naglasiti, da se pjesme u Volčićevu rukopisu i one, koje su donešene u tršćanskoj pjesmarici, a morale bi biti iste, ne poklapaju potpuno. U prvom redu mnogi im se oblici ne podudaraju. Da li zato snosi krivicu sam Volčić, koji ih je mijenjao, ili redakcija spomenutog izdanja, nismo mogli da utvrdimo.

4. Ibid., II. br. 31. Početni stih: »Hvalila se mlada Jelišava«. Vrlo se malo razlikuje od one u I. knjizi pod brojem 103. Ukoliko se i ovdje ne radi o nedosljednosti zapisivača ili o nedopuštenoj intervenciji urednika.

5. Bonifačić Rožin, rkp. INU 140, br. 79. Početni stih: »Ja jiman kuću«.

6. Ibid., br. 106. Početni stih: »Zami me ti mlađa divojko!« Zanimljiv je stih koji se uvijek javlja kao djevojčin odgovor nasrtljivom ženiku, koji joj je daleko odmakao godinama, a glasi: »Ne ću te, stara hudobo!«

7. Bošković-Stulli, rkp. INU 96, br. 23. Početni stih: »Ja (da), imam tri para volova«. Lako oštećen fragment.

8. Karabaić, not. rkp. INU 151, br. 17. Početni stih: »Ja imam kuću na tri pode«. Fragment, bez poznavanja cjelovite varijante, nejasan.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 150-151.

Женске народне песме
Истарске народне пјесме - Делорко